חאתם אלחמיד

**חאתם עבד אלחמיד** (בערבית: **حاتم عبد الحميد**; נולד ב-18 במרץ 1991) הוא כדורגלן ערבי-ישראלי המשחק בעמדת הבלם והמגן.

## קריירת מועדונים
אלחמיד נולד בכפר מנדא, ישראל, למשפחה ערבית-מוסלמית. החל לשחק כדורגל כחלוץ במחלקת הנוער של בני סכנין. כשהיה בן 18 עבר לקבוצת הנוער של מכבי תל אביב, וב-8 באוגוסט 2010 ערך את הופעת הבכורה שלו בקבוצה הבוגרת של המועדון, בתיקו 1–1 נגד בני סכנין במסגרת גביע הטוטו. ב-1 בפברואר 2011 הושאל לשרלרואה הבלגית עד לסיום העונה. ב-12 במרץ 2011 ערך את הופעתו היחידה במועדון, במשחק נגד סטנדרד לייז'.

ב-1 בספטמבר 2011 חזר לישראל וחתם במועדון ספורט אשדוד במסגרת עסקת העברתו של רחמים צ'קול שעשה את הדרך ההפוכה למכבי תל אביב. באשדוד הוסט אלחמיד לעמדת המגן הימני, וב-23 באוקטובר 2011 ערך את הופעת הבכורה שלו בליגת העל, בניצחון 0–2 נגד הפועל תל אביב. בעונתו הראשונה נכנס לרוב כמחליף, ובתשעה משחקים פתח בהרכב. בעונת  הצליח לתפוס מקום בהרכב, וב-6 בינואר 2013 הבקיע את שער הבכורה שלו בקריירה, בהפסד 1–4 נגד מכבי חיפה.

ב-8 בינואר 2015 הושאל לקבוצת דינמו בוקרשט מליגת העל הרומנית. עד תום העונה ערך 13 הופעות במדי הקבוצה בליגה, ורשם שלושה שערים ושני בישולים. ב-8 ביולי 2015 רכשה גנט מליגת העל הבלגית את כרטיסו ממ.ס אשדוד והוא הצטרף לקבוצה, אך לא הצליח להשתלב במועדון ושותף רק במשחק ליגה אחד. ב-15 ביולי 2016 הושאל בחזרה למ.ס. אשדוד.

ב-20 ביוני 2017 נרכש בחזרה על ידי אשדוד ששילמה לגנט חצי מיליון יורו. חודשיים לאחר מכן, ב-15 באוגוסט, נמכר להפועל באר שבע, ששילמה עבורו 5.5 מיליון שקלים ובמקומו הגיע לקבוצה ויקטור גנב. בעונת 2017/2018 שותף ב-23 משחקי ליגה וכבש שער אחד, ובסופה זכה עם הפועל באר שבע באליפות. בעונת 2018/2019 כבש שלושה שערים ב-26 הופעות בליגת העל.

ב-24 ביולי 2019 חתם לשלוש שנים בסלטיק מליגת העל הסקוטית, ששילמה להפועל באר שבע 1.8 מיליון אירו, תמורת שכר של 370 אלף פאונד לעונה. ב-3 באוגוסט 2019 ערך את הופעת הבכורה שלו בקבוצה, בניצחון 0–7 על סט. ג'ונסטון, אך נפצע והוחלף בדקה ה-51.

בפברואר 2021 חזר להפועל באר שבע וחתם בה לשלוש שנים וחצי.

ב-24 בספטמבר 2022 הושאל להפועל חיפה לעונה אחת. ב-20 בספטמבר 2023 חתם בהפועל חיפה על חוזה קבוע לעונה אחת. ב-26 באפריל 2024 אלחמיד רב עם מאמן הפועל חיפה רוני לוי ועזב את הקבוצה באמצע העונה.

ב-19 באוגוסט 2024 חתם בעירוני טבריה.

ב-27 בדצמבר 2024 חתם בבני סכנין.

## קריירה בינלאומית
אלחמיד שיחק בנבחרת הנוער של ישראל, בה שיחק 15 משחקים וכבש שלושה שערים. השתתף במשחקי המכביה השמונה עשרה וזכה עם הנבחרת בטורניר, במהלכו כבש שני שערים.

ב-30 בספטמבר 2014 זומן לראשונה לסגל הנבחרת הבוגרת, לקראת משחקה הראשון במוקדמות יורו 2016, אך את הופעת הבכורה שלו ערך כמעט חמש שנים מאוחר יותר, ב-11 ביוני 2019, בהפסד 0–4 לנבחרת פולין במסגרת מוקדמות יורו 2020.

## חיים אישיים
ב-2008 נהרג בתאונת דרכים אחיו הצעיר, מוחמד.

## תארים
;הפועל באר שבע
*אליפות: 2017/2018
*גביע המדינה: 2021/2022
*אלוף האלופים: 2022
;סלטיק
*גביע הליגה הסקוטית: 2019/2020

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כפר מנדא: כדורגלנים
קטגוריה:כדורגלני מכבי תל אביב
קטגוריה:כדורגלני שרלרואה
קטגוריה:כדורגלני מועדון ספורט אשדוד
קטגוריה:כדורגלני דינמו בוקרשט
קטגוריה:כדורגלני גנט
קטגוריה:כדורגלני הפועל באר שבע
קטגוריה:כדורגלני סלטיק
קטגוריה:כדורגלני הפועל חיפה
קטגוריה:כדורגלני עירוני טבריה
קטגוריה:כדורגלני נבחרת ישראל
קטגוריה:כדורגלנים ישראלים בבלגיה
קטגוריה:כדורגלנים ישראלים ברומניה
קטגוריה:כדורגלנים ישראלים בסקוטלנד
קטגוריה:כדורגלנים ערבים ישראלים
קטגוריה:מוסלמים
קטגוריה:ישראלים שנולדו ב-1991